David Attenborough
Store norske leksikon,Samfunn,Medier,TV og radio,TV- og radiopersoner
David Attenborough er en britisk TV-personlighet, naturhistoriker og forfatter, best kjent for en rekke naturprogrammer for BBC.
Han er bror av filmskaper og skuespiller Richard Attenborough. BCC Attenborough ble ansatt i BBC i 1952. I 1965 ble han kontroller for TV-kanalen BBC Two, som hadde blitt startet året før. Han ble programdirektør for BBC Television, altså begge kanalene, fra 1969. Han var ansett som en av kandidatene til direktør for BBC, men sa opp i 1973 og startet som uavhengig programskaper. Naturdokumentarer Attenborough var opprinnelig skeptisk til å stille opp foran kamera, fordi han syntes tennene hans var for store, men den godt synlige fortellerstilen ble raskt hans varemerket, og hyppig parodiert. Stemmen og stilen hans er nærmest blitt synonymt med naturdokumentar-sjangeren.Naturdokumentarene Life on Earth (1979), The Living Planet (1984), The Trials of Life (1990), The Life of Birds (1998), State of the Planet (2000), The Blue Planet (2001) og The Life of Mammals (2002) har vært vist verden over, også på NRK.I 2015 laget Attenborough dokumentarserien Great Barrier Reef  fra Australia, mens Blue Planet II kom i 2017. Han er fortellerstemmen på Dynasties (2018) og Netflix-serien Our Planet (2019).Han har utgitt flere naturhistoriske bøker og er tildelt en rekke priser. I 1985 ble han adlet, og omtales derfor som sir David Attenborough. Les mer i Store norske leksikon BBC massemedier i Storbritannia